**Правила о сексуалном понашању за хуманитарне раднике**

Хуманитарни радници **могу бити кажњени, чак и отпуштени, због неприхватљивог сексуалног понашања**. Правила су следећа:

* Хуманитарним радницима **није дозвољено да имају сексуалне односе са особама млађим од 18 година, чак и ако је то легално у њиховој земљи.** Изјава да нису знали колико особа има година није прихватљив изговор.
* Хуманитарним радницима **није дозвољено да плате за секс новцем, запослењем, робом или услугама** - укључујући робу и услуге намењене онима којима је потребна помоћ. Не смеју да дају никаква обећања којима би навели неку особу да се нађе у понижавајућем или подређеном положају. Ово укључује плаћање или нуђење новца за услуге проституције.
* Хуманитарни радници утичу на то ко прима робу и услуге. То их доводи у позицију моћи над људима којима је потребна помоћ. Из тог разлога, хуманитарне организације **снажно подстичу своје запослене да се уздрже од сексуалних односа с било ким коме је потребна**  хуманитарна помоћ. Такви односи кваре слику о искрености и кредибилитету хуманитарне акције.
* Ако хуманитарни радник **посумња** да неко из његове или неке друге организације можда крши правила о сексуалном понашању, он **мора** то да пријави, поштујући **важећу процедуру** у својој агенцији.
* Хуманитарни радници **морају да обеѕбеде и одржавају** радно окружење које спречава неприхватљиво сексуално понашање и подстиче запослене да поштују **важећа правила понашања. Сви менаџери** су одговорни за подршку и развој система који одржавају овакво окружење.

Правила Међуагенцијског сталног комитета ("IASC - Inter Agency Standing Committee") о сексуалном искоришћавању и злостављању доступна су овде: <http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Ова верзија текста на свакодневном језику састављена је у сарадњи "Преводилаца без граница" и тима "IASC" за одговорност према погођеном становништву и заштиту од сексуалног искоришћавања и злостављања.